Luftwaffenhelfer

En **Luftwaffenhelfer**, også kjent som en **Flakhelfer**, var et hvilket som helst medlem av hjelpestyrkene til det tyske Luftwaffe under andre verdenskrig. Motstykket i den tyske flåte, for eksempel luftvernet ved marinebaser, kalles **Marinehelfer.** Slike uttrykk dekket ofte at studenter og andre ungdommer ble innkalt til verneplikt som barnesoldater.
## Etablering, oppgaver
*Luftwaffenhelfer* (bokstavelig talt 'luftvåpenassistenter') ble som ordning opprettet den 22. januar 1943, etter implementering av dekretet* Kriegshilfseinsatz der Jugend bei der Luftwaffe*. Ordren ba om å trekke hele skoleklasser av mannlige elever født i 1926 og 1927 inn i et militærkorps, overvåket av Hitler-Jugend og Luftwaffe-personell. Denne verneplikten ble senere utvidet til å omfatte fødte i 1928 og 1929. Utplasseringen omfattet ideologisk indoktrinering av Hitler-Hugend, militære oppgaver, og begrenset videreføring av den vanlige skolepensum, ofte av de opprinnelige lærerne.

Mens det offisielle begrepet var *Luftwaffenhelfer *(HJ), er det begrepet som er mer vanlig **Flakhelfer** (kvinne: **Flakhelferin**) 

Fødselskullene 1926–1929 blir i Tyskland og Østerrike ofte omtalt som «Flakhelfer-generasjonen». I tysk kultur er uttrykket assosiert med den kollektive og skarpe opplevelse av å bli revet ut av det konvensjonelle ungdomsliv i omstendigheter med total krig, og bli kastet inn i streng militærtjeneste og ekstrem fare; i krigens sluttfase ble luftvernbatteriene foretrukne mål for allierte fly.

I august 1944 tjenestegjorde rundt 660.000 vanlige mannlige soldater og 450.000 kvinnelige hjelpere (luftvernpersonell) i alle avdelinger av Luftwaffe innenfor 'hjelpeluftvernforsvaret'. Mange av jentene kom fra Bund Deutscher Mädel (BDM), selv om de offisielt måtte melde seg inn i Wehrmacht fordi det var forbudt for BDM-medlemmer å utføre væpnet tjeneste. I 1945 ble «Flakhelferinnen» og andre kvinnelige assistenter trent og fikk bære våpen for å forsvare seg.

I perioden 1943 til 1945 må det ha dreid seg om omlag 200.000 *Luftwaffenhelfer* og *Marinehelfer*. Nøyaktige tapstall blant dem eksisterer ikke. Men meldinger som tallrike fulltreffere på luftvernstillinger turde tilsi høye tap.

## Noen av de utkommanderte ''Luftwaffenhelfer''
* Peter Alexander (østerriksk skuespiller og sanger)
* Bernhard Banaschewski  (matematiker, stipendiat i Royal Society of Canada)
* Hans-Dietrich Genscher (vesttysk utenriksminister)
* Günter Guillaume  (den vesttyske kansleren Willy Brandts sekretær, som var etterretningsagent for Øst-Tysklands hemmelige tjenester - Stasi)
* Jürgen Habermas  (tysk sosiolog og filosof i tradisjonen kritisk teori og pragmatisme)
* Dieter Hildebrandt (tysk kabarettartist)
* Niklas Luhmann  (tysk sosiolog, fremtredende tenker innen sosiologisk systemteori)
* Dieter Noll  (forfatter av Die Abenteuer des Werner Holt 
* Joseph Ratzinger (pave Benedikt XVI)
* Manfred Rommel  (tysk politiker og sønn av general Erwin Rommel; ordfører i Stuttgart)
* Walter Sedlmayr  (tysk scene-, TV- og filmskuespiller)
* Heinz Schwarz  (tysk politiker i Christlich Demokratische Union Deutschlands (CDU), innenriksminister i delstatsparlamentet i Rheinland-Pfalz, og medlem av Forbundsdagen)
* Herbert Smagon (tysk maler)
* Wilhelm Volkert (tysk historiker)
* Udo Walendy  (tysk forfatter og utgiver)
* Hans Günter Winkler  (tysk olympisk rytter)
* Paul Wunderlich  (tysk maler, tegner, skulptør og grafiker)

## Litteratur
* Manuel Werner: *Macht und Ohnmacht jugendlicher Luftwaffenhelfer – Ein Beispiel vom Fliegerhorst und KZ Echterdingen/Filder*. In: Landeszentrale für politische Bildung Baden-Württemberg / Erzieherausschuss der Gesellschaft für Christlich-Jüdische Zusammenarbeit Stuttgart (Hrsg.): *Durch Faszination zur Macht – die Faszination der Macht. Bausteine zum Verhältnis von Macht und Manipulation. Handreichungen für den Unterricht.* Stuttgart 2003.
* Rolf Schörken: *Schülersoldaten – Prägung einer Generation*. In: R. D. Müller, H. E. Volkmann (Hrsg. im Auftrag des MGFA): *Die Wehrmacht: Mythos und Realität.* Oldenbourg, München 1999, ISBN 3-486-56383-1, S. 456 ff.
* Dieter Noll: *[[Die Abenteuer des Werner Holt]] – Roman einer Jugend.*
* Paul Emunds (Hrsg.): *Mit 15 an die Kanonen.* Selbstverlag des Kaiser-Karls-Gymnasiums, Aachen 1975. [Im Rahmen eines Schulprojektes entstandene Dokumentation mit sehr ausführlichen Augenzeugenberichten u.&nbsp;ä.]
* Hans-Dietrich Nicolaisen: *Der Einsatz der Luftwaffen- und Marinehelfer im 2. Weltkrieg. Darstellung und Dokumentation.* Selbstverlag, Büsum 1981, 667 Seiten.
* Ludger Tewes: *Jugend im Krieg Von Luftwaffenhelfern und Soldaten.* Verlag Reimar Hobbing, Essen 1989. ISBN 3-920460-49-9. Vorwort Rolf Schörken.
* Franz-Josef Schmeling: *Vom Krieg ein Leben lang geprägt. Ehemalige Luftwaffen- und Marinehelfer antworten 50 Jahre danach.* Osnabrück 1997, ISBN 3-87898-358-1, 247 Seiten.
* *Luftwaffenhelfer aus Neuss – Neusser Zeitzeugengespräche* geführt von Heinz Günther Hüsch. Hrsg.: Vereinigung der Heimatfreunde Neuss e.&nbsp;V. 2010, ISBN 978-3-934794-22-1.
* Wolfgang Finkbeiner: *Luftwaffenhelfer aus Ulm und Neu-Ulm.* Mit 20 Beiträgen von Zeitzeugen u.&nbsp;a. Manfred Rommel. Süddeutsche Verlagsgesellschaft, Ulm 2006, ISBN 978-3-88294-372-6.